Publication: Magyar Közlöny
Issue: MK-2000-96 (Year: 2000, Number: 96)
Era: 1990-2004
Section: [Magyarországon kihirdetve a 142/1997. (VIII. 29.) Korm. rendelettel.]
Paragraph Index: 167

5. E határozat hatálybalépését követően, és minden ezt követő év elején a Bizottság fizetési felhívást intéz Magyarországhoz az e határozatban érintett programokhoz történő hozzájárulásának a befizetésére. A hozzájárulást euróban állapítják meg, és azt a Bizottság egyik euróban vezetett bankszámlájára kell átutalni. Magyarország hozzájárulását a fizetési felhívás szerint fizeti be, az alábbiaknak megfelelően: — a nemzeti költségvetésből származó részt május 1-jéig, amennyiben a Bizottság fizetési felhívását április 1-je előtt megküldi, illetve ha ezt követően küldi, akkor legkésőbb egy hónappal a fizetési felhívás megküldését követően; — a PHARE-ból származó részt május 1-jéig, amenynyiben addig megtörtént a megfelelő összeg átutalása Magyarország részére, illetve legkésőbb 30 nappal az összeg átutalásának megtörténtét követően. A hozzájárulás késedelmes teljesítése esetén a hátralék után az esedékesség időpontjától számítva Magyarországot kamatfizetési kötelezettség terheli. A kamat mértéke az Európai Központi Bank által az esedékesség időpontjában alkalmazott euró-kamatláb 1,5%-ponttal emelt értéke.”

Source: https://magyarkozlony.hu/hivatalos-lapok/841bb5b17d52a5e888a3c0219c0c053972f09706/dokumentumok/6f02da38414c267c6180ce3aa10e0674f263ee6a/letoltes